
ДО
ОБЩИНСКИ СЪВЕТ
БУРГАС


Д О К Л А Д Н А  З А П И С К А

От ДИМИТЪР НИКОЛОВ НИКОЛОВ
КМЕТ НА ОБЩИНА БУРГАС



ОТНОСНО: Прекратяване на съсобственост в УПИ II-781 в кв. 52 по действащия ПУП – ПРЗ на кв. Рудник – кв. Черно море, гр. Бургас, с идентификатор 07079.711.3306 по КККР на гр. Бургас, чрез продажба на общинската идеална част в имота.

УВАЖАЕМИ ОБЩИНСКИ СЪВЕТНИЦИ,

В Община Бургас е постъпило заявление с вх. №94-01-23812/26.07.2023 г., подадено от М. И. И., с искане за прекратяване на съсобственост в недвижим имот, находящ се в кв. Рудник, гр. Бургас, представляващ УПИ II-781 в кв. 52 по действащия ПУП – ПРЗ на кв. Рудник – кв. Черно море, гр. Бургас, чрез изкупуване на общинската идеална част в имота. 
УПИ II-781 в кв. 52 по действащия план на кв. Рудник – кв. Черно море, гр. Бургас съответства на част от бивш п-л V-1645 в бивш кв. 73 по предходен недействащ план на населеното място от 1978 г.
УПИ II-781 в кв. 52 по действащия ПУП-ПРЗ на кв. Рудник – кв. Черно море, гр. Бургас, одобрен с Протокол №6/19.02.2004 г. на Общински съвет – Бургас е с площ 948 кв. метра, съответстващ на ПИ с идентификатор 07079.711.3306 по КККР на гр. Бургас, одобрени със Заповед №РД-18-875/13.12.2019 г. на Изпълнителния Директор на АГКК, целият с площ 948 кв. м.
Съгласно нот. акт за продажба на недвижим имот №186, том 29, дело 5751/18.07.2023 г. на Служба по вписванията - Бургас, М. И. И. е собственик на 890/948 кв. метра ид. части от ПИ с идентификатор 07079.711.3306 по КККР на гр. Бургас, целият с площ 948 кв. м. 
С Акт №10388/25.01.2024 г. за частна общинска собственост са актувани 58/948 кв. метра ид. части от УПИ II-781 в кв. 52 по действащия ПУП-ПРЗ на кв. Рудник – кв. Черно море, гр. Бургас, целият с площ 948 кв. м, отреден „за жилищно строителство“, отразен като ПИ с ид. 07079.711.3006 по КК на гр. Бургас, с площ 948 кв. м.
За имота има предходно съставен Акт №4440/15.12.2006 г. за частна общинска собственост.
Съсобствеността е възникнала по силата на действащия ПУП-ПРЗ на населеното място, като към имота е придадена част от уличната регулация. 
Искането за прекратяване на съсобственост е разгледано на заседание на комисия, назначена с моя Заповед №2895/23.08.2022 г., която с решение от 06.03.2024 г. е установила, че е целесъобразно съсобствеността в имота да се прекрати чрез изкупуване на общинските 58/948 кв. метра ид. части от УПИ II-781 в кв. 52 по действащия ПУП-ПРЗ на кв. Рудник – кв. Черно море, гр. Бургас по пазарни цени, тъй като не могат да се обособят в самостоятелен урегулиран поземлен имот по нормите на чл. 19 от Закона за устройство на територията.
Съсобственият имот не носи приходи на Община Бургас, поради което е целесъобразно да се прекрати съсобствеността в имота чрез продажба дела на общината по пазарни цени.
В изпълнение разпоредбите на чл. 41, ал. 2 във връзка с чл. 22, ал. 3 от ЗОС е възложено на независим правоспособен оценител на недвижими имоти, вписан в регистъра на независимите оценители, изготвяне на пазарна оценка на общинската идеална част от имота, която е определена в размер на 3060,00 (три хиляди и шестдесет) лева, без ДДС.
Данъчната оценка на посочените общински идеални части е в размер на 1126,50 (хиляда сто двадесет и шест лв. и петдесет ст.) лева.
Имотът, предмет на продажба е включен в Програмата за управление и разпореждане с общинска собственост на Община Бургас за 2024 г., приета с решение по т. 2 от проведеното на 14.02.2024 г. заседание на Общински съвет – Бургас (Протокол №7) в Раздел ІІ, т. 3 „Прекратяване на съсобственост по чл. 36, ал. 1, т. 2 от ЗОС, чрез продажба на общински идеални части“. 
С оглед на гореизложеното и в изпълнение на правомощията ми по чл. 73, ал. 1 от Правилника за организацията и дейността на Общинския съвет и взаимодействието му с общинската администрация на Община Бургас, приет от Общински съвет – Бургас, като взех предвид протокол от 06.03.2024 г. на комисия, назначена с моя Заповед №2895/23.08.2022 г., което възприемам изцяло, предлагам Общински съвет – Бургас, на основание чл. 21, ал. 1, т. 8 от Закона за местното самоуправление и местната администрация, чл. 36 от Закона за собствеността, чл. 36, ал. 1, т. 2 от Закона за общинската собственост и чл. 41, ал. 1, т. 2 и чл. 42 от Наредбата за реда за придобиване, управление и разпореждане с общински имоти и вещи, приета от Общински съвет – Бургас, да вземе следното

Р Е Ш Е Н И Е:

Да се прекрати съсобствеността между Община Бургас и М. И. И., с ЕГН   и постоянен адрес:  , чрез продажба на общинските 58/948 (петдесет и осем от деветстотин четиридесет и осем) кв. метра ид. части от УПИ II-781 (две римско за имот с планоснимачен номер седемстотин осемдесет и едно), целият с площ 948 (деветстотин четиридесет и осем) кв. метра в кв. 52 (петдесет и две) по ПУП-ПРЗ на кв. Рудник – кв. Черно море, гр. Бургас, отреден "за жилищно строителство", при граници на целия имот: север - улица, изток - III-781, юг - улица, запад - УПИ I-781, съответен на ПИ с идентификатор 07079.711.3306 (нула седем нула седем девет точка седем едно едно точка три три нула шест), целият с площ 948 (деветстотин четиридесет и осем) кв. м по одобрената КК на гр. Бургас, при съседи имоти с идентификатори: 07079.711.3305, 07079.17.5, 07079.711.3307, 07079.711.3634, 07079.711.3633, за които е съставен Акт №10388/25.01.2024 г. за частна общинска собственост, за сумата 3060,00 (три хиляди и шестдесет) лева, без ДДС.

ДИМИТЪР НИКОЛОВ
Кмет на Община Бургас

